2024-11-13T17:45:13+01:00

Dagmar Zipper Sweater strikkes oppefra og ned med strukturstrik. Først strikkes øverste del af ryggen med udtagninger. Derefter strikkes skuldrene ud fra opsamlede masker øverst på rygstykket. Kroppen strikkes rundt på rundpind. Ærmerne strikkes rundt på rundpind ud fra opsamlede m i ærmeåbningen. Til slut strikkes en ribkant i halsen samt dobbeltstrikkede kanter fortil, hvor lynlås monteres.

Strik en strikkeprøve for at finde den pindestørrelse, der giver dig den rette strikkefasthed. Du kan lave strikkeprøve efter diagram i opskriften.

Størrelsesguide

Dagmar Zipper Sweater bør have et bevægelsesrum (positive ease) på ca. 26 cm i de mindste størrelser men gradvist mindre i de større størrelser. Størrelserne XXS (XS) S (M) L (XL) 2XL (3XL) 4XL (5XL) svarer til et brystmål på 75-80 (80-85) 85-90 (90-95) 95-100 (100-110) 110-120 (120-130) 130-140 (140-150) cm. Målene på den færdige sweater er angivet på forsiden af opskriften. Mål dig selv, inden du går i gang med at strikke, for at vurdere hvilken størrelse, der vil passe dig bedst. Hvis du fx måler 90 cm rundt om brystet (eller det bredeste sted på kroppen), bør du strikke en str. S. En sweater i str. S har overvidden 116 cm og vil i nævnte eksempel give et bevægelsesrum (positive ease) på 26 cm. Målskema kan findes her.

Størrelser: XXS (XS) S (M) L (XL) 2XL (3XL) 4XL (5XL)

Sweaterens overvidde: 107 (111) 116 (120) 125 (132) 138 (145) 149 (158) cm

Længde: 55 (57) 59 (61) 62 (63) 66 (69) 71 (73) cm (målt midt bag ekskl. halskant)

Strikkefasthed: 18 masker x 24 pinde i strukturstrik på pind 4,5 mm = 10 x 10 cm efter vask og blokning

Vejledende pinde: Rundpind 4,5 mm (40, 60, 80 og/eller 100 cm), rundpind 4 mm (60, 80 og/eller 100 cm), rundpind 3,5 mm (60 eller 80 cm), rundpind 3 mm (60 eller 80 cm), strømpepinde 3 mm og 4 mm

Materialer: Forslag 1: 800 (800-900) 900 (900) 900-1000 (1000) 1000 (1000) 1100 (1100) g Hjelholt Triple fra Hjelholt (100 g = 165 m)

Forslag 2: 650 (700) 750 (800) 800 (850) 900 (900) 950 (950) g Peer Gynt fra Sandnes Garn (50 g = 91 m) eller 600 (650) 700 (700-750) 750 (800) 800 (850) 850 (900) g Peruvian fra Filcolana (50 g = 100 m) strikkes sammen med 150 (150-200) 200 (200) 200 (200) 200 (250) 250 (250) g Alpakka Følgetråd fra Sandnes Garn (50 g = 400 m) eller175 (200) 200 (200-225) 225 (225) 225 (250) 250 (250) g Alva fra Filcolana (25 g = 175 m)

Lynlås 4 mm, 23 cm

Sværhedsgrad: ★ ★ ★ ★ ★ (5 ud af 5)

Se klassifikationen af sværhedsgrad her.

Opskriften sendes som PDF-fil til din mail.

Lynlåse i flere farver kan findes her.

Den brune Dagmar Zipper Sweater er strikket i Hjelholt Triple fra Hjelholts Uldspinderi farven Nougat [43].

Den bordeaux Dagmar Zipper Sweater er strikket i Peer Gynt fra Sandnes Garn i farven Vinrød [4363] sammen med Alpakka Følgetråd fra Sandnes Garn i farven Dyp burgunder [4372].

Video

Udt-r-h på retsiden:

Udt-r-h på vrangsiden:

Udt-r-v på retsiden:

Udt-r-v på vrangsiden:

Udt-vr-h på retsiden:

Udt-vr-h på vrangsiden:

Udt-vr-v på retsiden:

Udt-vr-v på vrangsiden:

Snoning-2:

Snoning-3:

Snoning-4:

Løkkeopslag:

Samle masker op til skulder:

2 r sammen:

Italiensk aflukning:

Hurtig og nem italiensk aflukning:

Samle masker op til ærmer:

2 vr sammen: