2025-10-01T16:26:39+02:00

Ivy Cardigan strikkes oppefra og ned i ét stykke frem og tilbage på pinden. Bærestykket er konstrueret, så der først strikkes skulderudtagninger, derefter strikkes ærmeudtagninger, og til sidst strikkes raglanudtagninger. Ærmerne strikkes rundt på strømpepinde eller med Magic Loop-teknik. Til sidst samles masker op langs forkanterne og langs halskanten til knapstolper.

Størrelsesguide

Ivy Cardigan bør have et bevægelsesrum (positive ease) på ca. 2 cm i forhold til dit brystmål. Størrelserne XXS (XS) S (M) L (XL) 2XL (3XL) 4XL (5XL) svarer til et brystmål målt på egen krop på 75-80 (80-85) 85-90 (90-95) 95-100 (100-110) 110-120 (120-130) 130-140 (140-150) cm. Målene på den færdige cardigan er angivet på forsiden af opskriften (bemærk, at disse mål kun gælder, hvis strikkefastheden overholdes). Mål dig selv, inden du går i gang med at strikke, for at vurdere hvilken størrelse, der vil passe dig bedst. Hvis du fx måler 90 cm rundt om brystet (eller det bredeste sted på din krop), bør du strikke en str. S. En cardigan i str. S har overvidden 92 cm og vil i nævnte eksempel give et bevægelsesrum (positive ease) på 2 cm. Målskema kan findes her.

Størrelser: XXS (XS) S (M) L (XL) 2XL (3XL) 4XL (5XL)

Cardiganens overvidde: 82 (87) 92 (98) 102 (112) 122 (132) 142 (152) cm

Længde: 48 (50) 52 (54) 56 (57) 58 (59) 62 (63) cm målt midt bag

Strikkefasthed: 23 masker x 33 pinde i glatstrik på pind 3,5 mm = 10 x 10 cm

Vejledende pinde: Rundpind 3,5 mm (40, 60 og 80 og/eller 100 cm), strømpepinde 3,5 mm

Materialer: 140 (160) 160 (180) 180 (200) 200 (220) 220 (240) g Deluxe Silk Mohair fra Krea Deluxe (20 g = 240 m) eller 175 (200) 200 (200) 225 (225) 250 (275) 275 (300) g Soft Silk Mohair fra Knitting for Olive (25 g = 225 m) eller 200 (200) 225 (250) 250 (275) 275 (300) 300 (325) g Tynn Silk Mohair fra Sandnes Garn (25 g = 212 m) eller Silk Mohair fra Isager Yarn (25 g = 212 m). Bemærk, at der strikkes med dobbelttråd. Garnforbruget angiver det totale garnforbrug.

13 knapper (Ø = 11-12 mm)

Sværhedsgrad: ★ ★ ★ (3 ud af 5)

Se klassifikationen af sværhedsgrad her.

Opskriften sendes som PDF-fil til din mail.

Knapper kan findes her.

Den mørkelilla Ivy Blouse er strikket i Deluxe Silk Mohair fra Krea Deluxe i farven Aubergine [43].

Video

Udt-h på retsiden:

Udt-v på retsiden:

Udt-v på vrangsiden:

Udt-h på vrangsiden:

Sætte ærmer til hvile:

Løkkeopslag:

Undgå hul ved opstart på ærme:

2 ret sammen:

2 drejet ret sammen:

Samle masker op til halskant:

Samle masker op til knapstolper: