2025-03-26T16:20:46+01:00

Ida Tee strikkes oppefra og ned med et mønster af strukturstrik og striber. Først strikkes frem og tilbage på pinden for at danne halsudskæringen, og herefter samles arbejdet, således at resten af bærestykket strikkes rundt på rundpinden med raglanudtagninger. Langs halsåbningen samles der masker op og strikkes en halskant i rib.

Størrelsesguide

Ida Tee bør have et bevægelsesrum (positive ease) på ca. 6 cm i forhold til dit brystmål. Størrelserne XXS (XS) S (M) L (XL) 2XL (3XL) 4XL (5XL) svarer til et brystmål målt på egen krop på 75-80 (80-85) 85-90 (90-95) 95-100 (100-110) 110-120 (120-130) 130-140 (140-150) cm. Målene på den færdige tee er angivet på forsiden af opskriften. Mål dig selv, inden du går i gang med at strikke, for at vurdere hvilken størrelse, der vil passe dig bedst. Hvis du fx måler 90 cm rundt om brystet (eller det bredeste sted på din krop), bør du strikke en str. S. En tee i str. S har overvidden 96 cm og vil i nævnte eksempel give et bevægelsesrum (positive ease) på 6 cm. Målskema kan findes her.

Størrelser: XXS (XS) S (M) L (XL) 2XL (3XL) 4XL (5XL)

Overvidde: 87 (90) 96 (101) 106 (117) 125 (136) 144 (155) cm

Længde: 47 (48) 50 (52) 54 (55) 58 (59) 61 (63) cm, målt midt bag uden halskant

Strikkefasthed: 23 masker x 32 pinde i glatstrik på pind 3,5 mm = 10 x 10 cm

Vejledende pinde: Rundpind 3,5 mm (60 og 80 og/eller 100 cm), rundpind 3 mm (40 og 80 og/eller 100 cm), strømpepinde 3,5 mm og 3 mm

Materialer: Forslag 1: Bundfarve: 150-175 (175) 200 (200) 200 (225) 225 (250) 250 (275) g Cashmere Classic fra Cardiff (25 g = 112 m) eller Cashmere Premium fra Lang Yarn (25 g = 115 m) eller Cashmere 6/28 fra Pascuali (25 g = 112 m) eller Cashmere fra Mondial (25 g = 115 m) eller Cashmere Klassik fra Gepard (25 g = 105 m)

Kontrastfarve: 25 (25) 25 (25) 25 (50) 50 (50) 50 (50) g Cashmere Classic fra Cardiff (25 g = 112 m) eller Cashmere Premium fra Lang Yarn (25 g = 115 m) eller Cashmere 6/28 fra Pascuali (25 g = 112 m) eller Cashmere fra Mondial (25 g = 115 m) eller Cashmere Klassik fra Gepard (25 g = 105 m)

Forslag 2: Bundfarve: 150 (200) 200 (200) 200 (200-250) 250 (250) 250 (300) g Sunday fra Sandnes Garn (50 g = 235 m) strikkes sammen med 100 (100) 100-125 (125) 125 (125) 125 (150) 150 (150) g Tynn Silk Mohair fra Sandnes Garn (25 g = 212 m)

Kontrastfarve: 50 (50) 50 (50) 50 (50) 50 (50) 50 (50) g Sunday fra Sandnes Garn (50 g = 235 m) strikkes sammen med 25 (25) 25 (25) 25 (25) 25 (25) 25 (25) g Tynn Silk Mohair fra Sandnes Garn (25 g = 212 m)

Sværhedsgrad: ★ ★ ★ (3 ud af 5)

Se klassifikationen af sværhedsgrad her.

Opskriften sendes som PDF-fil til din mail.

Den hvide og blå Ida Tee er strikket i Cashmere Classic fra Cardiff i farverne Silver [509] og Cosmo [647].

Den hvide og grønne Ida Tee er strikket i Sunday fra Sandnes Garn i farverne Almond [2511] og Matcha [9564] sammen med Tynn Silk Mohair fra Sandnes Garn i farverne Almond [2511] og Matcha [9564].

Den brune og blå Ida Tee er strikket i Cashmere Classic fra Cardiff i farverne Futon [700] og Cosmo [647].

Video

Udt-h:

Udt-v:

Udt-vr:

2 ret sammen:

Slå garnet om pinden:

Striber:

Farveskift, når der strikkes rundt:

Tip til at strikke striber uden at hæfte ender:

Løkkeopslag:

Sæt ærmer til hvile:

Italiensk aflukning:

Hurtig og nem italiensk aflukning:

Samle masker op til ærme:

Undgå hul ved opstart på ærme:

Samle masker op til halskant: