2025-10-09T21:37:21+02:00

Linea Sweater strikkes oppefra og ned. Ryggen strikkes først frem og tilbage på pinden med vendepinde for at skabe rygstykkets buede form. Langs ryggens opslagskant strikkes en linje i kontrastfarve, der understreger ryggens formgivning. Skuldrene og forstykke strikkes ud fra opsamlede masker i denne linje. Ærmerne strikkes ud fra opsamlede masker i ærmeåbningen. Til sidst samles masker op langs halsåbningen, og der strikkes en halskant i rib.

Størrelsesguide

Linea Sweater bør have et bevægelsesrum (positive ease) på omtrent 30 cm. Størrelserne XXS (XS) S (M) L (XL) 2XL (3XL) 4XL (5XL) svarer til et brystmål på 75-80 (80-85) 85-90 (90-95) 95-100 (100-110) 110-120 (120-130) 130-140 (140-150) cm. Målene på den færdige sweater er angivet på forsiden af opskriften. Mål dig selv, inden du går i gang med at strikke, for at vurdere hvilken størrelse, der vil passe dig bedst. Hvis du fx måler 95 cm rundt om brystet (eller det bredeste sted på kroppen), bør du strikke en str. M. En sweater i str. M har overvidden 127 cm og vil i nævnte eksempel give et bevægelsesrum (positive ease) på 32 cm. Målskema kan findes her.

Størrelser: XXS (XS) S (M) L (XL) 2XL (3XL) 4XL (5XL)

Overvidde: 113 (118) 122 (127) 131 (140) 149 (158) 167 (176) cm

Længde: 65 (67) 69 (70) 71 (72) 72 (72) 73 (73) cm målt midt bag uden halskant

Strikkefasthed: 18 masker x 26 pinde i glatstrik på pind 4 mm = 10 x 10 cm

Vejledende pinde: Rundpind 4 mm (40, 60 og 80 og/eller 100 cm), rundpind 3,5 mm (60 og 80 cm), rundpind 3 mm (40 cm), strømpepinde 3,5 mm og 4 mm

Materialer: 600 (600) 650 (700) 750 (800) 850 (900) 900 (950) g Atlas fra Sandnes Garn (50 g = 108 m) til bundfarve og 50 g Atlas fra Sandnes Garn (50 g = 108 m) til kontrastfarve

Sværhedsgrad: ★ ★ ★ ★ (4 ud af 5)

Se klassifikationen af sværhedsgrad her.

Opskriften sendes som PDF-fil til din mail.

Den lyserøde Linea Sweater er strikket i Atlas fra Sandnes Garn i farverne Rosewater melange [4523] og Velvet fig [4682].

Video

Udt-v:

Udt-h:

Indt-v:

Indt-h:

German Short Rows:

Samle masker op til i-cord på skulderen:

I-cord på skulderen:

Løkkeopslag:

Italiensk aflukning:

Hurtig og nem italiensk aflukning:

Samle masker op til ærme:

Samle masker op til hals: