2025-06-04T17:34:19+02:00

Ivy Tee strikkes oppefra og ned i ét stykke. Bærestykket er konstrueret, så der først strikkes skulderudtagninger, derefter strikkes ærmeudtagninger, og til sidst strikkes raglanudtagninger. Der strikkes vendepinde for at forme halsudskæringen. Ærmerne strikkes rundt på strømpepinde eller med Magic Loop-teknik.

Størrelsesguide

Ivy Tee bør have et bevægelsesrum (negative ease) på ca. -2 cm i forhold til dit brystmål. Størrelserne XXS (XS) S (M) L (XL) 2XL (3XL) 4XL (5XL) svarer til et brystmål målt på egen krop på 75-80 (80-85) 85-90 (90-95) 95-100 (100-110) 110-120 (120-130) 130-140 (140-150) cm. Målene på den færdige tee er angivet på forsiden af opskriften (bemærk, at disse mål kun gælder, hvis strikkefastheden overholdes). Mål dig selv, inden du går i gang med at strikke, for at vurdere hvilken størrelse, der vil passe dig bedst. Hvis du fx måler 90 cm rundt om brystet (eller det bredeste sted på din krop), bør du strikke en str. S. En tee i str. S har overvidden 87 cm og vil i nævnte eksempel give et bevægelsesrum (negative ease) på -3 cm. Målskema kan findes her.

Størrelser: XXS (XS) S (M) L (XL) 2XL (3XL) 4XL (5XL)

Overvidde: 77 (83) 87 (93) 97 (107) 117 (127) 137 (147) cm

Længde: 48 (50) 52 (54) 56 (57) 58 (59) 62 (63) cm målt midt bag

Strikkefasthed: 28 masker x 40 pinde i glatstrik på pind 3 mm = 10 x 10 cm

Vejledende pinde: Rundpind 3 mm (40, 60 og 80 eller 100 cm), strømpepinde 3 mm

Materialer: Forslag 1: 225-250 (250) 250 (275-300) 300 (325) 350 (375) 400 (425) g Compatible Cashmere fra Knitting for Olive (25 g = 150 m) (strikkes med dobbelttråd)

Forslag 2: 150 (200) 200 (200) 200 (250) 250 (250) 300 (300) g Sunday fra Sandnes Garn (50 g = 235 m) eller 150 (150) 150 (150-200) 200 (200) 250 (250) 250 (250-300) g Pure Silk fra Knitting for Olive (50 g = 250 m) eller 150-200 (200) 200 (200-250) 250 (250) 250 (300) 300 (300) g Tynn Line fra Sandnes Garn (50 g = 220 m)

Sværhedsgrad: ★ ★ ★ (3 ud af 5)

Se klassifikationen af sværhedsgrad her.

Opskriften sendes som PDF-fil til din mail.

Den beige Ivy Top er strikket i Compatible Cashmere fra Knitting for Olive i farven Pudder.

Den bordeaux Ivy Top er strikket i Sunday fra Sandnes Garn i farven Dyp burgunder [4372].

Video

Udt-h på retsiden:

Udt-v på retsiden:

Udt-v på vrangsiden:

Udt-h på vrangsiden:

German Short Rows:

Sætte ærmer til hvile:

Løkkeopslag:

Undgå hul ved opstart på ærme:

2 ret sammen:

2 drejet ret sammen: