2025-10-19T13:00:03+02:00

Hannah Sweater V-neck strikkes oppefra og ned. Ryggen strikkes først, frem og tilbage på pinden med udtagninger. Skuldrene og forstykke strikkes ud fra opsamlede masker i ryggen med udtagninger til en V-udskæring. Ærmerne strikkes ud fra opsamlede masker i ærmeåbningen. Til sidst samles masker op langs halsåbningen, og der strikkes en halskant i dobbeltrib med indtagninger fortil.

Størrelsesguide

Hannah Sweater V-neck bør have et bevægelsesrum (positive ease) på 35 cm i de mindste størrelser men gradvist mindre i de større størrelser. Størrelserne XXS (XS) S (M) L (XL) 2XL (3XL) 4XL (5XL) svarer til et brystmål på 75-80 (80-85) 85-90 (90-95) 95-100 (100-110) 110-120 (120-130) 130-140 (140-150) cm. Målene på den færdige sweater er angivet på forsiden af opskriften. Mål dig selv, inden du går i gang med at strikke, for at vurdere hvilken størrelse, der vil passe dig bedst. Hvis du fx måler 95 cm rundt om brystet (eller det bredeste sted på kroppen), bør du strikke en str. M. En sweater i str. M har overvidden 129 cm og vil i nævnte eksempel give et bevægelsesrum (positive ease) på 34 cm. Målskema kan findes her.

Størrelser: XXS (XS) S (M) L (XL) 2XL (3XL) 4XL (5XL)

Overvidde: 116 (120) 127 (129) 133 (142) 149 (153) 156 (164) cm

Længde: 56 (57) 58 (60) 62 (63) 65 (67) 69 (72) cm målt midt bag uden halskant

Strikkefasthed: 18 masker x 26 pinde i glatstrik på pind 4 mm = 10 x 10 cm

Vejledende pinde: Rundpind 4 mm (40, 60 og 80 og/eller 100 cm), rundpind 3 mm (60 og 80 cm), strømpepinde 3 mm og 4 mm

Materialer: 500 (500) 550 (550) 600 (650) 700 (750) 800 (850) g Atlas fra Sandnes Garn (50 g = 108 m)

Sværhedsgrad: ★ ★ ★ (3 ud af 5)

Se klassifikationen af sværhedsgrad her.

Opskriften sendes som PDF-fil til din mail.

Den bordeaux Hannah Sweater V-neck er strikket i Atlas fra Sandnes Garn i farven Velvet fig [4682].

Video

Udt-h på retsiden:

Udt-v på retsiden:

Udt-v på vrangsiden:

Udt-h på vrangsiden:

Indt-v:

Indt-h:

Samle masker op til skulder:

Italiensk aflukning:

Samle masker op til ærmer:

Samle masker op til halskant: