2025-04-07T13:55:02+02:00

Wave Tee strikkes oppefra og ned i et stykke med bådudskæring. Der strikkes vendepinde i halsen, så ryggen strikkes højere. På bærestykket strikkes først ærmeudtagninger og dernæst raglanudtagninger. Kroppen strikkes rundt i glatstrik. Ærmerne strikkes rundt i glatstrik og kan strikkes enten korte eller lange.

Bemærk, at det anbefalede garn vokser i vask/i brug. Du kan derfor regne med, at strikkefastheden før vask/brug skal være omtrent 13 m pr. 10 cm, og at den efter vask/brug vil give sig til de 12 m pr. 10 cm.

Størrelsesguide

Wave Tee bør have et bevægelsesrum (positive ease) på 5-7 cm i forhold til dit brystmål. Størrelserne XXS (XS) S (M) L (XL) 2XL (3XL) 4XL (5XL) svarer til et brystmål målt på egen krop på 75-80 (80-85) 85-90 (90-95) 95-100 (100-110) 110-120 (120-130) 130-140 (140-150) cm. Målene på den færdige tee er angivet på forsiden af opskriften. Mål dig selv, inden du går i gang med at strikke, for at vurdere hvilken størrelse, der vil passe dig bedst. Hvis du fx måler 90 cm rundt om brystet (eller det bredeste sted på din krop), bør du strikke en str. S. En tee i str. S har overvidden 95 cm og vil i nævnte eksempel give et bevægelsesrum (positive ease) på 5 cm. Målskema kan findes her.

Størrelser: XXS (XS) S (M) L (XL) 2XL (3XL) 4XL (5XL)

Overvidde: 87 (90) 95 (100) 107 (117) 125 (135) 142 (152) cm

Længde midt bag: 43 (44) 45 (49) 52 (54) 56 (57) 58 (60) cm

Strikkefasthed: 12 masker x 22 pinde i glatstrik på pind 6 mm = 10 x 10 cm efter vask og blokning

Vejledende pinde: Rundpind 6 mm (40 cm, 60 og 80 eller 100 cm), strømpepinde 6 mm (medmindre ærmerne strikkes med Magic Loop-teknik)

Materialer: 250 (300) 300-350 (350) 350 (400) 400 (450) 450-500 (500) g CottonWaves fra Gepard Garn (50 g = 60 m) (strikkes med enkelttråd) eller Line fra Sandnes Garn (50 g = 110 m) (strikkes med dobbelttråd)

Hvis du ønsker lange ærmer, kan du beregne ca. 200 g ekstra.

Sværhedsgrad: ★ ★ (2 ud af 5)

Se klassifikationen af sværhedsgrad her.

Opskriften sendes som PDF-fil til din mail.

Den hvide Wave Tee er strikket i CottonWaves fra Gepard Garn i farven Raw white [102].

Den røde Wave Tee er strikket i CottonWaves fra Gepard Garn i farven Red [325].

Den bordeaux Wave Tee er strikket i Line fra Sandnes Garn i farven Dyp burgunder [4372].

Video

Udt-h på retsiden:

Udt-v på retsiden:

Udt-v på vrangsiden:

Udt-h på vrangsiden:

German Short Rows:

Sætte ærmer til hvile:

Løkkeopslag:

Undgå hul ved opstart på ærme:

2 ret sammen:

2 drejet ret sammen: