2025-03-12T17:50:38+01:00

Scarlet Sweater strikkes oppefra og ned med en linje af hævede masker langs forsiden, bagsiden og i hver side af kroppen samt langs indersiden af ærmerne. Først strikkes øverste del af ryggen frem og tilbage, idet hældning af skuldrene formes med vendepinde. Herefter strikkes en i-cord langs ryggens opslagskant, og i denne samles masker op til skuldrene, der strikkes hver for sig frem og tilbage på rundpind. Disse samles fortil for at danne forstykke. Forstykke og ryg samles herefter for at danne kroppen, der strikkes rundt på rundpind. Ærmerne strikkes ud fra opsamlede m langs ærmeåbningen. Halsens ribkant strikkes til sidst ud fra opsamlede masker.

Størrelsesguide

Scarlet Sweater bør have et bevægelsesrum (positive ease) på ca. 25 cm i de mindste størrelser men gradvist mindre i de større størrelser. Størrelserne XXS (XS) S (M) L (XL) 2XL (3XL) 4XL (5XL) svarer til et brystmål målt på egen krop på 75-80 (80-85) 85-90 (90-95) 95-100 (100-110) 110-120 (120-130) 130-140 (140-150) cm. Målene på den færdige sweater er angivet på forsiden af opskriften. Bemærk: Disse mål gælder kun, hvis strikkefastheden overholdes. Mål dig selv, inden du går i gang med at strikke, for at vurdere hvilken størrelse, der vil passe dig bedst. Hvis du fx måler 90 cm rundt om brystet (eller det bredeste sted på din krop), bør du strikke en str. S. En sweater i str. S har overvidden 115 cm og vil i nævnte eksempel give et bevægelsesrum (positive ease) på 25 cm. Målskema kan findes her.

Størrelser: XXS (XS) S (M) L (XL) 2XL (3XL) 4XL (5XL)

Sweaterens overvidde: 106 (110) 115 (122) 125 (132) 143 (150) 157 (167) cm

Længde: 54 (55) 57 (60) 62 (64) 66 (70) 72 (74) cm målt midt bag uden halskant

Strikkefasthed: 23 masker x 36 pinde i glatstrik på pind 3 mm = 10 x 10 cm

Vejledende pinde: Rundpind 3 mm (40, 60 og 80 og/eller 100 cm), rundpind 2,5 mm (40 og 80 cm), strømpepinde 2,5 og 3 mm

Materialer: 650 (700) 750 (750-800) 800 (850) 850-900 (900) 950 (1000) g Double Sunday fra Sandnes Garn (50 g = 108 m)

Sværhedsgrad: ★ ★ ★ (3 ud af 5)

Se klassifikationen af sværhedsgrad her.

Opskriften sendes som PDF-fil til din mail.

Den røde Scarlet Sweater er strikket i Double Sunday fra Sandnes Garn i farven Scarlet red [4018].

Video

Udt-v:

Udt-h:

Indt-v:

Indt-h:

German Short Rows:

Hævede retmasker:

Samle masker op til i-cord på skulderen:

I-cord på skulderen:

Løkkeopslag:

Italiensk aflukning:

Hurtig og nem italiensk aflukning:

Samle masker op til ærme:

Samle masker op til hals: