2025-05-23T11:49:23+02:00

Ivy Top strikkes oppefra og ned. Toppen er konstrueret, så der først strikkes skulderudtagninger og vendepinde, og derefter strikkes forstykke og ryg hver for sig frem og tilbage på pinden. Forstykke og ryg samles for at danne kroppen, der strikkes rundt på rundpind.

Lav en strikkeprøve for at finde den pindestørrelse, der giver dig den rette strikkefasthed. Vask strikkeprøven, da det anbefalede garn kan vokse i vask og brug.

Størrelsesguide

Ivy Top bør have et negativt bevægelsesrum (negative ease) på ca. -6 cm i forhold til dit brystmål. Størrelserne XXS (XS) S (M) L (XL) 2XL (3XL) 4XL (5XL) svarer til et brystmål målt på egen krop på 75-80 (80-85) 85-90 (90-95) 95-100 (100-110) 110-120 (120-130) 130-140 (140-150) cm. Målene på den færdige top er angivet på forsiden af opskriften (bemærk, at disse mål kun gælder, hvis strikkefastheden overholdes). Mål dig selv, inden du går i gang med at strikke, for at vurdere hvilken størrelse, der vil passe dig bedst. Hvis du fx måler 90 cm rundt om brystet (eller det bredeste sted på din krop), bør du strikke en str. S. En top i str. S har overvidden 84 cm og vil i nævnte eksempel give et bevægelsesrum (negative ease) på -6 cm. Målskema kan findes her.

Størrelser: XXS (XS) S (M) L (XL) 2XL (3XL) 4XL (5XL)

Toppens overvidde: 74 (79) 84 (89) 94 (104) 114 (124) 134 (144) cm

Ærmegabsdybde: 19 (20) 21 (22) 23 (23) 24 (24) 24 (24) cm

Længde: 47 (48) 49 (51) 54 (56) 58 (59) 61 (63) cm målt midt bag

Strikkefasthed: 20 masker x 28 pinde i glatstrik på pind 4 mm = 10 x 10 cm

Vejledende pinde: Rundpind 4 mm (40, 60 og 80 og/eller 100 cm)

Materialer: 250 (250) 250 (250) 300 (300) 350 (350) 400 (450) g Trio 2 fra Isager Yarn (50 g = 175 m) eller 150 (150-200) 200 (200) 200 (250) 250 (250) 300 (300) g Pure Silk fra Knitting for Olive (50 g = 250 m) eller 200 (200) 200 (200) 250 (250) 300 (300) 350 (350) g Tynn Line fra Sandnes Garn (50 g = 220 m). Bemærk, at der strikkes med dobbelttråd. Garnforbruget angiver det totale garnforbrug.

Sværhedsgrad: ★ ★ ★ (3 ud af 5)

Se klassifikationen af sværhedsgrad her.

Opskriften sendes som PDF-fil til din mail.

Den beige Ivy Top er strikket i Trio 2 fra Isager i farven Linen.

Den brune Ivy Top er strikket i Tynn Line fra Sandnes Garn i farven Eikenøtt [3161].

Video