2025-09-10T20:49:58+02:00

Olga Blouse strikkes oppefra og ned i striber. Først strikkes øverste del af ryggen frem og tilbage, idet hældning af skuldrene formes med vendepinde, samtidig med, at der strikkes striber. Herefter strikkes skuldrene hver for sig frem og tilbage på rundpind. Disse samles fortil for at danne forstykke. Forstykke og ryg samles herefter for at danne kroppen, der strikkes rundt på rundpind med striber. Ærmerne strikkes ud fra opsamlede masker langs ærmeåbningen. Halsens ombukkede halskant strikkes til sidst ud fra opsamlede masker.

Størrelsesguide

Olga Blouse bør have et bevægelsesrum (positive ease) på ca. 12 cm i de mindste størrelser men gradvist mindre i de større størrelser. Størrelserne XXS (XS) S (M) L (XL) 2XL (3XL) 4XL (5XL) svarer til et brystmål målt på egen krop på 75-80 (80-85) 85-90 (90-95) 95-100 (100-110) 110-120 (120-130) 130-140 (140-150) cm. Målene på den færdige bluse er angivet på forsiden af opskriften. Bemærk: Disse mål gælder kun, hvis strikkefastheden overholdes. Mål dig selv, inden du går i gang med at strikke, for at vurdere hvilken størrelse, der vil passe dig bedst. Hvis du fx måler 95 cm rundt om brystet (eller det bredeste sted på din krop), bør du strikke en str. M. En bluse i str. M har overvidden 107 cm og vil i nævnte eksempel give et bevægelsesrum (positive ease) på 12 cm. Målskema kan findes her.

Størrelser: XXS (XS) S (M) L (XL) 2XL (3XL) 4XL (5XL)

Blusens overvidde: 92 (97) 102 (107) 112 (120) 130 (138) 148 (158) cm

Længde: 49 (50) 52 (54) 56 (59) 60 (63) 65 (66) cm målt midt bag uden halskant

Strikkefasthed: 23 masker x 36 pinde i glatstrik på pind 3,5 mm = 10 x 10 cm

Vejledende pinde: Rundpind 3,5 mm (40, 60 og 80 og/eller 100 cm), rundpind 3 mm (40 og 80 og/eller 100 cm), strømpepinde 3,5 og 3 mm (medmindre der strikkes med Magic Loop-teknik)

Materialer: Farve 1 (mørk): 125 (125-150) 150 (150) 175 (175) 175 (200) 200 (225) g Cashmere Classic fra Cardiff (25 g = 112 m) eller Cashmere fra Sandnes Garn (25 g = 110 m) eller Cashmere Premium fra Lang Yarns (25 g = 115 m) eller Cashmere 6/28 fra Pascuali (25 g = 112 m)

Farve 2 (lys): 125 (125) 125 (150) 150 (150) 175 (175) 175 (200) g Cashmere Classic fra Cardiff (25 g = 112 m) eller Cashmere fra Sandnes Garn (25 g = 110 m) eller Cashmere Premium fra Lang Yarns (25 g = 115 m) eller Cashmere 6/28 fra Pascuali (25 g = 112 m)

Sværhedsgrad: ★ ★ ★ (3 ud af 5)

Se klassifikationen af sværhedsgrad her.

Opskriften sendes som PDF-fil til din mail.

Den blå og hvide Olga Blouse er strikket i Cashmere Classic fra Cardiff i farverne Cosmo [647] og Panna [599].

Den bordeaux og blå Olga Blouse er strikket i Cashmere fra Sandnes Garn i farverne Burgundy [4372] og Provence blue [5824].

Video

Udt-h:

Udt-v:

Indt-h:

Indt-v:

German Short Rows:

Opstart:

Samle masker op til skulder:

Løkkeopslag:

Farveskift, når der strikkes rundt:

Tip til at strikke striber uden at hæfte ender:

Italiensk aflukning:

Hurtig og nem italiensk aflukning:

Samle masker op til ærmer:

Samle masker op til halskant: