2025-09-11T15:52:33+02:00

Frankie Sweater strikkes oppefra og ned med raglanudtagninger på bærestykket. Der strikkes vendepinde i nakken for at lave halsudskæring. Ærmerne strikkes rundt på strømpepinde eller rundpind. Frankie Sweater strikkes med smalle striber.

Størrelsesguide

Frankie Sweater bør have et bevægelsesrum (positive ease) på ca. 20 cm i forhold til dit brystmål. Størrelserne XXS (XS) S (M) L (XL) 2XL (3XL) 4XL (5XL) svarer til et brystmål målt på egen krop på 75-80 (80 85) 85-90 (90-95) 95-100 (100-110) 110-120 (120-130) 130-140 (140-150) cm. Målene på den færdige sweater er angivet på forsiden af opskriften (bemærk, at disse mål kun gælder, hvis strikkefastheden overholdes). Mål dig selv, inden du går i gang med at strikke, for at vurdere hvilken størrelse, der vil passe dig bedst. Hvis du fx måler 90 cm rundt om brystet (eller det bredeste sted på din krop), bør du strikke en str. S. En sweater i str. S har overvidden 112 cm og vil i nævnte eksempel give et bevægelsesrum (positive ease) på 22 cm. Målskema kan findes her.

Størrelser: XXS (XS) S (M) L (XL) 2XL (3XL) 4XL (5XL)

Sweaterens overvidde: 102 (106) 112 (114) 118 (124) 130 (140) 150 (160) cm

Længde: 51 (54) 56 (57) 59 (61) 63 (65) 68 (70) cm (målt midt bag)

Strikkefasthed: 20 masker x 30 pinde i glatstrik på pind 4 mm = 10 x 10 cm

Vejledende pinde: Rundpind 4 mm (40, 60 og 80 og/eller 100 cm) og 3,5 mm (80 eller 100 cm), strømpepinde 4 mm og 3,5 mm

Materialer: Bundfarve: 350 (400) 400 (450) 450 (450) 500 (500) 550 (550) g Peer Gynt fra Sandnes Garn (50 g = 91 m)

Stribefarve: 200 (200) 200 (250) 250 (250) 300 (300) 300 (350) g Peer Gynt fra Sandnes Garn (50 g = 91 m)

Sværhedsgrad: ★ ★ ★ (3 ud af 5)

Se klassifikationen af sværhedsgrad her.

Opskriften sendes som PDF-fil til din mail.

Den blå og bordeaux Frankie Sweater er strikket i Peer Gynt fra Sandnes Garn i farverne September sky [6351] og Velvet fig [4682].

Den beige og bordeaux Frankie Sweater er strikket i Peer Gynt fra Sandnes Garn i farverne Almond tweeed [2512] og Velvet fig [4682].

Video

Udt-h på retsiden:

Udt-v på retsiden:

Udt-v på vrangsiden:

Udt-h på vrangsiden:

Tip til at strikke striber uden at hæfte ender:

German Short Rows:

Sætte ærmer til hvile:

Løkkeopslag:

Undgå hul ved opstart på ærme:

2 ret sammen:

2 drejet ret sammen: